32005D0091
L 031/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 февруари 2005 година
за определяне на периода, след който ваксинацията срещу бяс се счита с неизтекъл срок
(нотифицирано под номер С(2005) 190)
(текст от значение за ЕИП)
(2005/91/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1), и по-специално член 20 от него,
като има предвид, че:
(1)
Регламент (ЕО) № 998/2003 определя здравните изисквания при движение на котки, кучета и порове с нетърговска цел, както и правилата за контрол на тези движения.
(2)
Този регламент предвижда, че домашните любимци трябва да притежават паспорт, който удостоверява дали ваксинацията на домашния любимец против бяс или реваксинацията (допълнителната инжекция), ако е приложимо, е с неизтекъл срок съгласно препоръките на лабораторията производител на ваксината.
(3)
Препоръките на производителя на ваксината ясно указват края на периода на имунитета и датата, преди която следва да се извърши реваксинацията (допълнителната инжекция).
(4)
Регламент (ЕО) № 998/2003 не определя срока, необходим за установяването на имунитета против бяс. С цел внасянето на яснота в законодателството на Общността следва да се предвиди период, след който ваксинацията или реваксинацията (допълнителната инжекция) срещу бяс да се счита с неизтекъл срок.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засягат изискванията, определени в членове 6 и 8 от Регламент (ЕО) № 998/2003, по смисъла на член 5, параграф 1, буква б) от цитирания регламент ваксината против бяс се счита с неизтекъл срок 21 дни след датата на протокола за ваксинацията, който се изисква от производителя за първоначалната ваксинация в страната, в която е поставена ваксината.
Въпреки това ваксината против бяс се счита за ваксина с неизтекъл срок, считано от датата на реваксинацията (допълнителната инжекция), на която е поставена ваксината, по време на срока, посочен от производителя на предишната ваксина в страната, в която е поставена предишната ваксина. Ваксината се счита за първоначална при липса на ветеринарен сертификат, който доказва предишно ваксиниране.
Член 2
Настоящото решение се прилага от 7 февруари 2005 година.
Член 3
Адресати на настоящото решение са държавите-членки.
Съставено в Брюксел на 2 февруари 2005 година.